钦定古今图书集成/明伦汇编/宫闱典/第089卷 > 襄城公主 下嫁萧锐 又嫁姜𥳑
## 钦定古今图书集成/明伦汇编/宫闱典/第089卷 > 襄城公主 下嫁萧锐 又嫁姜𥳑

按《唐书公主列传》：太宗二十一女襄城公主下嫁萧
锐。性孝睦，动循矩法，帝敕诸公主视为师式。有司告
营别第，辞曰：“妇事舅姑如父母，异宫即定省阙，止葺
故第，门列双戟而已。”锐卒，更嫁姜简，永徽二年薨，高
宗举哀于命妇朝堂，遣工部侍郎丘行淹驰驿吊祭，
陪葬昭陵。丧次故城，帝登楼望哭送柩。按《萧瑀传》，
瑀“子锐，尚襄城公主，为太常少卿。”

按《旧唐书姜谟传》：“谟子行本。行本子简，永徽中，官至
安北都护，卒。”